**2. SLOVENCI MED PRVO SVETOVNO VOJNO**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Slovenci med prvo svetovno vojno. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Pojasnim razliko med vzroki in povodom za začetek prve svetovne vojne.  |  |  |  |  |
| Navedem izredne zakone, ki jih je uvedla oblast in pojasnim posledice izvajanja teh zakonov. |  |  |  |  |
| S pomočjo vira pojasnim vpliv vojne na življenje v zaledju in razloge za vstop Italije v vojno. |  |  |  |  |
| Opišem značilnosti in potek vojskovanja na soški fronti.  |  |  |  |  |
| Pojasnim deklaracijsko gibanje in vlogo žensk.  |  |  |  |  |
| Primerjam in pojasnim značilnosti niške, krfske in majniške deklaracije. |  |  |  |  |
| Opišem deklaracijsko gibanje in vlogo žensk pri zbiranju podpisov za majniško deklaracijo. |  |  |  |  |
| Pojasnim razloge za oblikovanje Narodnega sveta in razglasitev samostojne države. |  |  |  |  |
| Predstavim svoj pogled na negativen vpliv vojne na življenje civilnega prebivalstva. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Ključne dogodke in pojave iz slovenske zgodovine med prvo svetovno vojno umestim v časovni trak. |  |  |  |  |
| Na zemljevidu pokažem potek vojskovanja na glavnih bojiščih prve svetovno vojne in še posebej na soški fronti. |  |  |  |  |
| Znam izbrati informacije in dokaze iz različnih besedil, slikovnega in fotografskega gradiva, filmskega gradiva, zemljevidov ter oblikovati odgovore, mnenja in interpretacije na vprašanja z delovnega lista. |  |  |  |  |
| Z dokazi iz zgodovinskih virov zagovarjam svoja stališča. |  |  |  |  |
| S pomočjo literature in uporabo IKT poiščem podatke in na njihovem temelju pripravim krajši sestavek o slovesnosti ob razglasitvi Države SHS in pojasnim razlike s Kraljevino SHS. |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Izkažem zanimanje za zgodovinsko preteklost in sedanjost slovenskega naroda in utrjujem narodno zavest s poznavanjem vloge Slovencev med prvo svetovno vojno. |  |  |  |  |
| Izkažem pozitiven odnos do enakosti in obsodim množično kršenje človekovih pravic med prvo svetovno vojno glede na mednarodne konvencije. |  |  |  |  |
| Izkažem sposobnost razumevanja različnih pogledov na oblikovanje prve jugoslovanske države.  |  |  |  |  |

**Ocenjevanje poročila (sestavka)**

|  |  |
| --- | --- |
| **Ocena** | **Opisni kriterij** |
| **Odlično** | Vključena so vsa pomembna zgodovinska dejstva in dokazi;vključeni so zanimivi primeri v podporo argumentaciji;razlago dopolnjuje s podpornimi argumenti;dosledno je uporabljena ustrezna zgodovinska terminologija;predstavljena so z dejstvi, dokazi in primeri podprta lastna stališča;dosledno je upoštevan zgodovinski kontekst. |
| **Prav dobro** | Vključena so vsa pomembna zgodovinska dejstva in dokazi;vključeni so zanimivi primeri v podporo argumentaciji;razlage ne uspe podpreti z vsemi možnimi podpornimi argumenti;pri uporabi zgodovinske terminologije ni vedno dosleden;k tezi navaja tuja stališča in poskusi predstaviti tudi lastna stališča;dosledno je upoštevan zgodovinski kontekst. |
| **Dobro** | Vključena je večina pomembnih zgodovinskih dejstev in dokazov;vključeni so posamezni primeri v podporo argumentaciji;razlage ne uspe podpreti z možnimi podpornimi argumenti;pri uporabi zgodovinske terminologije ni dosleden;k tezi skuša navajati tuja stališča;meša sedanjost z obravnavanim zgodovinskim kontekstom. |
| **Zadostno** | Vključenih je le del pomembnih zgodovinskih dejstev in dokazov ali pa manj pomembni;razlage ne dopolnjuje s podpornimi argumenti in slikovitimi primeri;meša sedanjost z obravnavanim zgodovinskim kontekstom. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih, na temelju virov sklepa o vzrokih in posledicah in jih samostojno razlaga in utemeljuje, ločuje dejstva in mnenja in oblikuje samostojne zaključke, na temelju podatkov z zemljevidov oblikuje samostojne zaključke, pomen dogodkov in pojavov samostojno presoja in utemeljuje po svojih besedah,je suveren pri delu v spletni učilnici in z e-listovnikom.  |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).